Կարծիքս երևի շատերին դուր չգա, այդուհանդերձ արժե խորհել, թե ազգի մեծերին նշելիս ինչը պետք է կարևորել։ Ես այն համոզումն ունեմ, որ «Կոմիտաս վարդապետ» հորջորջումը երաժշտությանը չի առնչվում, ինչպեսև չի առնչվում այն վիթխարի գործին, որը որպես անանց արժեք Կոմիտասը թողել է իր ժողովրդին։ Ինչ-որ թղթակիցներ, այլևայլ մասնագետներ կարող են սխալվել, անցողիկ հովերի տուրք տալ, սակայն դա մեծություններին վերաբերվելու ճիշտ եղանակ չէ։